text: 
  Og så er det jo Mozart år i år. Kunsthallen markerer jubilæet med en
   90 centimeter høj bronze-figur af komponisten som dreng, vurderet til
   50.000 kr.. Skulpturen er signeret af Louis Ernest Barrias, og 
  Glyptoteket har en lignende i marmor. Ikke meget gulvplads Selv om 
  Kunsthallen for nylig flyttede til rummelige lokaler i Gothersgade, er 
  der stadig ikke meget gulvplads at skeje ud på  -  det lægger sin 
  helt naturlige begrænsning på udbuddet af møbler. Så her er lidt, men
   flot. F.eks. et par danske rokoko-kommoder i Mathias Ortmanns stil. 
  Den ene, i nøddetræ med svungne sider og front, er vurderet til 
  35.000 kr., blandt andet fordi underdelen er af nyere dato. Den anden 
  kommode er ikke helt så hårdt restaureret, den er også i nøddetræ, 
  ligeknækket, og står til 60.000 kr..
  
  Træsnit, kunstindustri og papirklip fra Japan optager næsten en hel 
  langvæg. De mange japan-ting stammer fra nyligt afdøde Poul Holm Olsen
  , der var samler, billedhugger og lektor ved Kunstakademiet. 
  Træsnits-vurderingerne spænder fra 500 kr. for et usigneret til 4.000 
  for et arbejde af Toyokuni VI.
  
  
  
  